Saulius Čaplinskas

Saulius Čaplinskas (g. 1959 m. gegužės 8 d. Plonėne, Pakruojo rajoneMELC. Saulius Čaplinskas. Visuotinė lietuvių enciklopedija. 2018-06-29. Nuoroda tikrinta 2021-08-22.) – Lietuvos gydytojas, medicinos mokslų daktaras, profesorius.

 Biografija 
1977 m. aukso medaliu baigė Kauno 5-ąją vidurinę mokyklą (dabar – Kauno Vinco Kudirkos progimnazija), 1984 m. – Kauno medicinos instituto (dabar – Lietuvos sveikatos mokslų universitetas) gydomosios medicinos studijas. Studijuodamas mediciną, 1981 m. įstojo į komunistų partiją.

Iki 1986 m. dirbo Kauno medicinos instituto Mikrobiologijos katedros dėstytoju, asistentu. 1986 m. įstojo į D. Ivanovskio virusologijos instituto virusologijos specialybės aspirantūrą, kur atliko mokslinius tyrimus ir 1989 m. apgynė daktaro disertaciją „ŽIV antikūnų aptikimo metodų kūrimas ir lyginamoji charakteristika“, už kurią suteiktas ir vėliau Lietuvos Mokslo Tarybos nostrifikuotas (1992 m.) medicinos mokslų daktaro laipsnis. Tai pirmoji Lietuvos mokslininko disertacija ŽIV infekcijos tema.Medicinos mokslų daktaras. Saulius Čaplinskas. Bibliografijos rodyklė.  Sud. R. Bucevičienė. Lietuvos AIDS centras. Vilnius, 2007.

Yra dėstęs Kauno medicinos institute (dėstytas dalykas – mikrobiologija), Vilniaus universiteto Medicinos fakultete (dėstytas dalykas – virusinės infekcijos), Vilniaus pedagoginiame universitete (dėstytas dalykas – sveikatos rizikos veiksniai), Mykolo Romerio universiteto Socialinės politikos fakultete  (dėstyti dalykai – darbas su rizikos grupėmis bei socialiniai sveikatos veiksniai). Nuo 2002 m. MRU docentas, nuo 2011 m. – profesorius.Kas yra kas Lietuvoje. Lietuvos pasiekimai. UAB „Neolitas“, 2008. p. 518.

1988–2009 m. vadovavo Lietuvos AIDS centrui, 2009–2020 m. – Užkrečiamųjų ligų ir AIDS centro direktorius.Kas yra kas Lietuvoje 2018. Šimtmečio leidimas. UAB „Leidybos studija“, 2018.

Per 2023 m. savivaldos rinkimus išrinktas į Vilniaus miesto savivaldybės tarybą, o 2024 m. išrinktas į Seimą.

 Išnašos 

 Šaltiniai 
 Kas yra kas Lietuvoje. Lietuvos pasiekimai. UAB „Neolitas“, 2004. p. 524.
 Kas yra kas Lietuvoje. Lietuvos pasiekimai. UAB „Neolitas“, 2008. p. 518.
 Kas yra kas Lietuvoje 2018. Šimtmečio leidimas. UAB „Leidybos studija“, 2018.
 Saulius Čaplinskas. Visuotinė lietuvių enciklopedija. Vilnius: Mokslo ir enciklopedijų leidybos institutas, 2015.

Kategorija:Lietuvos medikai
Kategorija:Seimo nariai